Hellevi Keko

Hellevi Keko (23. huhtikuuta 1944 KauhavaAncestry.com. New York State, Passenger and Crew Lists, 1917-1967 [database on-line]. Lehi, UT, USA: Ancestry.com Operations, Inc., 2008.Ancestry.com. (Wikipedian Lähdekirjasto 11.4.2025) – 24. heinäkuuta 2014 Greenwich ConnecticutAncestry.com. Connecticut, U.S., Death Index, 1917-2017 [database on-line]. Lehi, UT, USA: Ancestry.com Operations, Inc., 2024.Ancestry.com. (Wikipedian Lähdekirjasto 23.1.2026)) oli suomalainen valokuvamalli, joka työskenteli Ford-mallitoimistossa New Yorkissa 1960-luvulla.

1940-luvun puolenvälin paikkeilla syntynyt Hellevi Keko kävi Kauhavalla kansakoulua luokkatovereinaan muiden muassa Jukka Kemppinen ja Antti Tuuri.Kaunis tyttö. Jukka Kemppisen blogi 20.3.2014.Luokkakuva 2. Jukka Kemppinen. Flickr 10.4.2004. Viitattu 22.3.2014. Hellevi Keon kansainvälinen malliura alkoi, kun hänet valittiin Me Naiset -lehden ensimmäisen valokuvamallikilpailun voittajaksi 1962. Valitsijoina olivat Sanoma-yhtiön pääomistajan Aatos Erkon vaimo Jane Erkko sekä Ford-mallitoimiston omistaja Eileen Ford, joka kuului Jane Erkon tuttavapiiriin tämän asuttua pitkään New Yorkissa.Jane Erkko. HS Muistot, maaliskuu 2014. The New York Times mainitsee Eileen Fordin muistokirjoituksessa Hellevi Keon esimerkkinä Fordin perusteellisuudesta mallien etsinnässä: hänelle ei kelvannut yksikään suomalaisten valitsemasta 20 finalistista, vaan hän halusi selata läpi kaikkien 700 osallistujan valokuvat ja löysi niiden joukosta Hellevi Keon.Wilson, Eric: Eileen Ford, Grande Dame of the Modeling Industry, Dies at 92. The New York Times 10.7.2014. Viitattu 4.4.2017.

Hellevi Keko esiintyi muotikuvissa muun muassa Vogue-, Seventeen- ja Good Housekeeping -lehdissä sekä Revlon-kosmetiikkamerkin ja Sears-tavarataloketjun mainoksissa.Top 60's Models: Hellevi Keko.  miniMadMOD60s Sixties Super Models on the Web. Viitattu 22.3.2014.

Vuonna 1970 Hellevi Keko avioitui Yhdysvalloissa Curtis Jonesin kanssa.Hellevi Keko meni naimisiin, Hellevi Keko vihittiin Curtis Jonesin kanssa New Jerseyssä, Me Naiset 2/1970. Viitattu 22.3.2014.

Lähteet

Aiheesta muualla
Muoti- ja mainoskuvia, joissa mallina esiintyy Hellevi Keko 

Luokka:Vuonna 1944 syntyneet
Luokka:Suomalaiset mallit
Luokka:Yhdysvaltalaiset mallit
Luokka:Amerikansuomalaiset henkilöt
Luokka:Vuonna 2014 kuolleet